## Број: 19-16-M

Дана: 24.02.2016. године

## НАРУЧИЛАЦ

## КЛИНИЧКИ ЦЕНТАР ВОЈВОДИНЕ

ул. Хајдук Вељкова бр. 1, Нови Сад

([www.kcv.rs](http://www.kcv.rs))

# ПОЗИВ ЗА ПОДНОШЕЊЕ ПОНУДЕ

**Врста наручиоца**: ЗДРАВСТВО

**Врста поступка**: Поступак јавне набавке мале вредности

**Врста предмета**: Услуге

**Oпис предмета набавке, назив и ознака из општег речника набавке:**

19-16-M - Сервис и одржавање возила возног парка Клиничког центра Војводине, подељена по партијама:

Партија 1: Услуга сервиса и одржавања возила произведена након 2005. године возног парка КЦВ; 50112000 Услуге поправке и одржавања аутомобила;

Партија 2: Услуга сервиса и одржавања возила произведена до 2005. године возног парка КЦ; 50112000 Услуге поправке и одржавања аутомобила.

**Критеријум је:** Економски најповољнија понуда

**Елементи критеријума за доделу уговора:**

1. Укупна цена „малог“ сервиса без ПДВ-а,
2. Јединична цена радног сата без ПДВ-а, у случају „великог“ и ванредног сервиса,
3. Удаљеност аутосервиса од наручиоца.

**Начин преузимања конкурсне документације, односно интернет адреса где је конкурсна документација доступна:**

Конкурсна документација се може преузети на интернет страници Клиничког центра [www.kcv.rs](http://www.kcv.rs) и на Порталу Управе за јавне набавке [www.portal.ujn.gov.rs](http://www.portal.ujn.gov.rs).

**Начин подношења понуде и рок за подношење понуде:**

Понуђач понуду подноси у затвореној коверти или кутији, затворену на начин да се приликом отварања понуда може са сигурношћу утврдити да се први пут отвара.

На полеђини коверте или на кутији навести назив понуђача, тачну адресу и контакт телефон.

У случају да понуду подноси група понуђача, на коверти је потребно назначити да се ради о групи понуђача и навести називе и адресу свих учесника у заједничкој понуди и контакт телефон.

Понуду доставити непосредно или путем поште на адресу: **Клинички центар Војводине,** **21000 Нови Сад, Хајдук Вељкова број 1***,* искључиво преко писарнице Клиничког центра Војводине, са назнаком да је реч о понуди, уз обавезно **навођење предмета набавке и редног броја** **набавке** "Понуда за јавну набавку број 19-16-O - Сервис и одржавање возила возног парка Клиничког центра Војводине, за партију\_\_”

* Понуђач може да поднесе понуду за једну или више партија. Понуда мора да обухвати најмање једну целокупну партију.
* Понуђач је дужан да у понуди наведе да ли се понуда односи на целокупну набавку или само на одређене партије.
* У случају да понуђач поднесе понуду за више партија, она мора бити поднета тако да се може оцењивати за сваку партију посебно.
* Докази из чл. 75. и 76. Закона, у случају да понуђач поднесе понуду за више партија, не морају бити достављени за сваку партију посебно, односно могу бити достављени у једном примерку за све партије.

**Понуђачи који подносе понуде за више партија морају у посебној коверти доставити документацију о испуњености услова (поглавље 4. конкурсне документације), а у посебним ковертама понуде са припадајућом документацијом за сваку партију понаособ.**

На полеђини понуде обавезно ставити назнаку **„НЕ ОТВАРАТИ”.**

Рок за подношење понуда је дан 04.03.2016. године до 08,00 часова.

**Место, време и начин отварања понуда:**

Јавно отварање понуда обавиће се у Управној згради Клиничког центра Војводине, дана 04.03.2016. године у 11,00 часова.

Овлашћени представници понуђача могу учествовати у јавном отварању понуда, под условом да овлашћења предају комисији за јавну набавку пре почетка отварања понуда.

**Рок за доношење одлуке:**

Одлука о додели уговора биће донета у року од 10 дана од дана отварања понуда.

**Лице за контакт је**: Служба за немедицинске јавне набавке, тел.: 021/487-22-27.